Diari Oficial de la Generalitat Valenciana


Sumari del DOGV 5697, del 06-02-2008 (2008/1223)

RESOLUCIÓ de 25 de gener de 2008, de la Conselleria d'Educació, per la qual s'amplia l'import global màxim previst en l'Orde de 1 d'agost de 2007, de la Conselleria d'Educació, per la qual es convoquen beques per a la realització d'estudis universitaris durant el curs 2007/2008 en les universitats de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5697

Data del DOGV
:   06-02-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/1223


Data del document
:   25-01-2008

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * assignació per estudis
    * universitat
    * ajuda pública
    * estudiant
    * ensenyament superior
    * suport econòmic

RESOLUCIÓ de 25 de gener de 2008, de la Conselleria d'Educació, per la qual s'amplia l'import global màxim previst en l'Orde de 1 d'agost de 2007, de la Conselleria d'Educació, per la qual es convoquen beques per a la realització d'estudis universitaris durant el curs 2007/2008 en les universitats de la Comunitat Valenciana. [2008/1223]  
L'Orde de 1 d'agost de 2007, per la qual es convoquen beques per a la realització d'estudis universitaris durant el curs acadèmic 2007/2008 a les universitats de la Comunitat Valenciana (DOCV núm. 5.572, de 07.08.2007), disposa, en l'apartat 2n, que la compensació a les universitats públiques de l'import de les taxes no satisfetes pels estudiants als que es concedisca l'exempció i el pagament de l'ajuda de matrícula als alumnes d'universitats privades, se sufragarà a càrrec del crèdit pressupostari de la Generalitat per a l'any 2008, per un import global de 2.950.800 euros (dos milions nou-cents cinquanta mil huit-cents euros) de la línia T1313000 del programa 422.60 «Universitat i Formació Superior», i en el cas que el cost efectiu que suposa l'exempció d'estes taxes als estudiants d'universitats públiques siga superior a la disponibilitat de la línia pressupostària indicada, la diferència es finançarà a càrrec de la línia T0097000 del Programa 422.60 «Universitat i Formació Superior».  
La Llei de Pressupostos per a l'exercici de 2008 ha dotat la línia T1313000, corresponent a beques per a la realització d'estudis universitaris durant el curs acadèmic 2007/2008 a les universitats de la Comunitat Valenciana, del programa 422.60, «Universitat i Formació Superior», en 3.000.000 euros.  
És necessari, en conseqüència, modificar el crèdit consignat en l'Orde de 1 d'agost de 2007 per a adequar-lo al que disposa la Llei de Pressupostos de la Generalitat per a l'exercici 2008.  
Per tot això, de conformitat amb la disposició final primera de l'Orde de 1 d'agost de 2007, per la qual es faculta el director general d'Universitat i Estudis Superiors per al desenrotllament i execució d'esta orde i es delega en ell l'atribució de dictar la corresponent resolució, resolc  
Únic  
S'amplia en 49.200 euros l'import global màxim previst en l'apartat segon de l'Orde de 1 d'agost de 2007, per la qual es convoquen beques per a la realització d'estudis universitaris durant el curs acadèmic 2007/2008 a les universitats de la Comunitat Valenciana, quedant la dita Orde de beques amb una dotació definitiva de 3.000.000 euros.  
València, 25 de gener de 2008.- El director general d'Universitat i Estudis Superiors: Herminio García Cuadra.